ועדת הפנים ואיכות הסביבה, כנסת 16, פרוטוקול מספר 66, 2003-07-30 12:00

יורי שטרן: אני פותח את הישיבה.

יורי שטרן: אנחנו קיימנו בהצעת חוק זו מספר דיונים והציגו לנו את הנושאים ברמה הכי סמכותית.

יורי שטרן: בעקבות ההערות ששמענו פה ובהתייעצות עם המשנה ליועץ המשפטי לממשלה בתחילת הדרך ואחר-כך עם גורמים נוספים הכנסנו להצעת החוק שלושה תיקונים.

יורי שטרן: תיקון אחד בסעיף 3(1) אומר שהשר יכול גם לתת אישור שהייה על מנת למנוע הפרדת ילד עד גיל 12 מההורה השוהה בארץ כדין.

יורי שטרן: תיקון שני, באותו סעיף, תוקף האישור המקסימלי הארכנו משלושה חודשים לשישה.

יורי שטרן: תיקון שלישי, שלגביו יש שתי הצעות:

יורי שטרן: הצעה אחת של המשנה ליועץ המשפטי לממשלה, כפי שהיה קודם, שהארכת התוקף באישור הוועדה.

יורי שטרן: ההצעה השנייה של היועצת המשפטית של הוועדה, שזה יהיה ככל הצעת חוק חדשה, באישור המליאה.

גדעון סער: נמחקה פה אפשרות הארכה.

מרים פרנקל-שור: זה לא נמחק, זה היה כתוב בצבע אחר וזה לא יצא.

מרים פרנקל-שור: אנחנו נתייחס לזה.

גדעון סער: אני עומד על זה שתהיה אפשרות הארכה בחוק.

מרים פרנקל-שור: יש שני מנגנונים.

מרים פרנקל-שור: תיכף נסביר זאת.

גדעון סער: אבל זה יופיע בחוק?

מרים פרנקל-שור: מה שיופיע בחוק זו תהיה החלטת הוועדה.

יגאל יאסינוב: סעיף 5 לא נמצא פה.

יגאל יאסינוב: יש סעיף 4 ואחריו סעיף 6.

מרים פרנקל-שור: נכון, מכיוון שסעיף 6 הופך לסעיף 5.

יורי שטרן: אנחנו מתחילים בקריאת החוק סעיף סעיף והצבעה.

אחמד טיבי: מבחינת תהליך, אנחנו הגשנו הסתייגויות.

מרים פרנקל-שור: ההסתייגויות יצורפו להצעת החוק.

אחמד טיבי: למה?

אחמד טיבי: אולי אני אשכנע את הוועדה.

אחמד טיבי: אלה הסתייגויות מהותיות.

ג'מאל זחאלקה: בשביל מה יש ועדה.

מני מזוז: בשביל להצביע.

יורי שטרן: אני למדתי משהו מחבר הכנסת טיבי אתמול.

יורי שטרן: אני מזהיר אותך פעם ראשונה, ופעם שנייה אני אבקש את הסדרן להוציא אותך.

אחמד טיבי: מה קרה?

יורי שטרן: אני לא רוצה בלגן.

יורי שטרן: אתם שאלתם שאלה, אני שואל את היועצת המשפטית של הוועדה.

יורי שטרן: הרי יש פה רוב לקואליציה והקואליציה מתכוונת להעביר את החוק הזה כפי שהוא ללא הסתייגויות.

יורי שטרן: האם אנחנו חייבים להצביע בוועדה על ההסתייגויות או שאוטומטית הן עוברות למליאה?

מרים פרנקל-שור: מן הראוי שההסתייגויות יידונו במליאת הוועדה, אולם לא תמיד יש הקפדה ואני מציעה להשאיר את הנושא לשיקול דעתו של יושב-ראש הוועדה.

יורי שטרן: אני מחליט שכל ההסתייגויות תעלינה במליאה.

אחמד טיבי: מה הדבר הזה?

אחמד טיבי: אתה עושה פלסתר את עבודת הכנסת.

אחמד טיבי: הגשתי הסתייגויות כדין.

יורי שטרן: אני שאלתי את היועצת המשפטית והיא אמרה שזה לשיקול דעתי.

אחמד טיבי: היא אמרה לך מה מקובל בכנסת.

אחמד טיבי: פעם ראשונה זה קורה.

עסאם מח'ול: הערה לסדר.

ניסן סלומינסקי: אדוני היושב-ראש, אם הם מוכנים רק להצבעה תעשה הצבעה.

אחמד טיבי: דיון והצבעה.

יורי שטרן: לא יתקיים דיון.

אחמד טיבי: אתם מקלקלים את עבודת הכנסת.

ג'מאל זחאלקה: בשביל מה יש ועדה?

ג'מאל זחאלקה: בשביל מה אנחנו פה?

ניסן סלומינסקי: דיון היה כבר.

אחמד טיבי: אתה פוגם בעבודה שלך.

יורי שטרן: אתה רוצה לתת לי קיצור דרך.

טלב אלסאנע: אין קיצורי דרך כאלה בתקנון של הכנסת.

אחמד טיבי: אולי אתה תגיד לו איך צריך לנהוג יושב-ראש?

יורי שטרן: חבר הכנסת ביבי, אני מזהיר אותך פעם ראשונה.

יורי שטרן: גם אותך, חבר-הכנסת מח'ול.

יורי שטרן: תשב בבקשה.

יורי שטרן: אני אמרתי אתמול שהדיון נגמר ובפעם הבאה הצבעה.

אחמד טיבי: אז מה אם אמרת?

אחמד טיבי: יש הסתייגויות.

אחמד טיבי: ההסתייגויות הן חלק מההצבעה.

יורי שטרן: אם אתם מוכנים שההסתייגויות תעלינה להצבעה ללא דיון, אני מוכן.

יורי שטרן: אם לא, אין הסתייגויות.

אחמד טיבי: מה זה?

אחמד טיבי: צריך להיות דיון והצבעה.

ואסל טאהא: מה קרה לך?

יורי שטרן: אני סיימתי את הדיון.

עסאם מח'ול: אתה תיתן לי להעיר הערה.

אחמד טיבי: הדיון בהסתייגויות הוא חלק מההצבעה.

יורי שטרן: ההצבעה מתחילה.

עסאם מח'ול: לא, לא.

עסאם מח'ול: זה לא ילך בכוח.

יורי שטרן: אתה רוצה לצאת?

עסאם מח'ול: אני לא אצא.

עסאם מח'ול: אתה לא תעשה את זה.

עסאם מח'ול: אני חבר הוועדה.

עסאם מח'ול: אני מבקש להעיר הערה לסדר.

יורי שטרן: אתה תשב קודם.

עסאם מח'ול: אני ביקשתי להעיר הערה לסדר.

יורי שטרן: אני מזהיר אותך, אתה תשב.

יורי שטרן: בבקשה להוציא את שני החברים האלה.

עסאם מח'ול: לא, אני לא אצא.

עסאם מח'ול: אתה לא תעשה את זה.

אופיר פינס-פז: אתה לא יכול להוציא אותם מההצבעות.

יורי שטרן: כל מי שעומד ייצא החוצה.

אחמד טיבי: אתה תצא, לא אנחנו.

אחמד טיבי: בלעדינו אין דיון.

אחמד טיבי: אף אחד לא יוצא.

אחמד טיבי: אתה יכול לצאת החוצה, לא אנחנו.

אחמד טיבי: אתה מוציא את הערבים באופן קולקטיבי.

אחמד טיבי: אתה לא מתבייש לך.

יורי שטרן: אני מוציא את מי שצועק.

אחמד טיבי: אתה מוריד את רמת העבודה לפח אשפה.

אחמד טיבי: אני לא יוצא.

אחמד טיבי: בלעדיי אין דיון, אתה לא מבין?

אחמד טיבי: אני לא יוצא.

אחמד טיבי: אתה יכול לצאת.

אחמד טיבי: אתה תדון בהסתייגויות שלי.

עסאם מח'ול: אתה מנסה לגנוב את הוועדה.

עסאם מח'ול: אתה תיתן לנו לנמק את ההסתייגויות שלנו.

יורי שטרן: אני מצביע על הישיבה הזאת כישיבה סגורה, אך ורק לחברי הכנסת, חברי הוועדה, ללא תקשורת ולא חברים נוספים.

יורי שטרן: מי בעד?

יורי שטרן: מי נגד?

יורי שטרן: הצבעה בעד ההצעה - 8 נגד – אין ההצעה להחליט על הישיבה כישיבה סגורה נתקבלה.

יורי שטרן: אין נגד.

יורי שטרן: הישיבה סגורה.

טלב אלסאנע: מה הדיקטטורה הזאת?

טלב אלסאנע: אתה עושה מחטף.

טלב אלסאנע: לא היתה הצבעה.

יורי שטרן: הפסקה לחמש דקות.

יורי שטרן: נכנסים רק חברי הוועדה או מחליפים.

אחמד טיבי: תקראו ליושב-ראש הכנסת, עושים שוק מהעבודה.

אחמד טיבי: לאיש הזה לא מתאים לנהל אפילו חנות.

אחמד טיבי: אתה הורס את עבודת הוועדה שאתה עומד בראשה.

אחמד טיבי: כל מה שביקשנו זה לדון בהסתייגויות.

ניסן סלומינסקי: לא נכון, ביקשת למשוך את זה עוד יום ועוד יומיים.

יורי שטרן: חברי הכנסת אחמד טיבי וג'מאל זחאלקה אינם חברי ועדה ואין להם זכות להשתתף בישיבה.

אחמד טיבי: לפי תקנון הכנסת בהצבעה אנחנו לא יכולים להשתתף אבל בדיון ובזמן ההצבעה אנחנו יכולים.

אחמד טיבי: תגיד, מה זה פה רוסיה?

אחמד טיבי: מה אתה עושה פה?

טלב אלסאנע: מותר להם להשתתף בדיון, לא להצביע.

יורי שטרן: אין דיון.

אחמד טיבי: יש לי הסתייגויות.

טלב אלסאנע: אין אפשרות להוציא חבר כנסת.

טלב אלסאנע: אין סמכות על פי התקנון.

אחמד טיבי: לאיפה אתה לוקח את הוועדה?

אחמד טיבי: אתה רוצה להוציא חברי כנסת בניגוד לתקנון.

אחמד טיבי: אתה לא רוצה לדון במה שאמרה לך היועצת המשפטית, דיון בהסתייגויות והצבעה.

יורי שטרן: לא יהיה דיון, תהיה רק הצבעה.

יורי שטרן: אתה לא תצביע.

יורי שטרן: אמרה לי היועצת המשפטית שמותר לך להישאר, אבל אני הזהרתי אותך פעם אחת.

יורי שטרן: אם אתה שוב תפריע, הסדרנים יוציאו אותך אפילו בלי שאני אגיד מילה.

אחמד טיבי: מה אתה מדבר?

אחמד טיבי: מה זה, ביתן 28?

אופיר פינס-פז: אני מבקש שיושב ראש הכנסת יבוא לישיבה.

אחמד טיבי: אתה מוריד את העבודה לרמת של זנות.

עסאם מח'ול: אני מבקש כחבר הוועדה לתת לי אפשרות להתייחס למה שאמרה היועצת המשפטית.

יורי שטרן: אמרתי שאין דיון.

אחמד טיבי: לא אתה קובע, אין לך סמכות.

עסאם מח'ול: יש תקנון.

עסאם מח'ול: אני רוצה להתווכח עם היועצת המשפטית.

עסאם מח'ול: אתה לא תמנע זאת ממני.

יורי שטרן: אל תצעק.

עסאם מח'ול: אתה צועק.

אחמד טיבי: אתה מדכא אותנו.

יורי שטרן: תוציאו אותו.

אחמד טיבי: אף אחד לא מוציא אותי.

אחמד טיבי: אני הגשתי הסתייגויות.

אחמד טיבי: יש תהליך של הצבעה.

יורי שטרן: שאלתי את היועצת המשפטית והיא אמרה שאני רשאי להחליט.

יורי שטרן: אני החלטתי לא לקיים דיון על ההסתייגויות.

עסאם מח'ול: מותר לי לשאול את היועצת המשפטית?

יורי שטרן: אני לא נותן לך זכות דיבור כי אני רוצה להצביע.

עסאם מח'ול: אתה לא יכול לעשות את זה.

עסאם מח'ול: אתה לא יכול למחוק את הזכות של חברי הכנסת.

טלב אלסאנע: אנחנו מודעים לזה שאתה רוצה לזרז את החקיקה וזה שאתה מקבל פקודות מהממשלה.

טלב אלסאנע: אבל בכל זאת, יש תקנון, מה לעשות.

עסאם מח'ול: אני ביקשתי הצעה לסדר.

טלב אלסאנע: כבד את התקנון, אל תעשה מה שאתה רוצה.

עסאם מח'ול: הצעה לסדר אתה לא נותן לי?

מיכאל גורלובסקי: לא כל אחד יכול לעשות מה שהוא רוצה.

טלב אלסאנע: יש תקנון, צריך לכבד אותו.

מני מזוז: מה כתוב בתקנון?

טלב אלסאנע: יש הסתייגויות, צריך להיות בהן דיון.

יורי שטרן: אנחנו מתחילים בקריאת החוק ובהצבעה.

עסאם מח'ול: אתה חייב לתת לי להעיר הערה לסדר.

יורי שטרן: בבקשה.

עסאם מח'ול: יש לי הערה ליועצת המשפטית ואני רוצה שהיא תענה למה שאגיד כרגע.

עסאם מח'ול: אמרת בצורה חד משמעית שיש זכות למי שמגיש הסתייגות שההסתייגות תידון בוועדה.

עסאם מח'ול: הוספת ואמרת שלא תמיד נוהגים ככה.

עסאם מח'ול: עדיין זה לא מבטל את הזכות של מי שהגיש את ההסתייגות שיהיה דיון אם הוא עומד על כך שיהיה דיון.

מרים פרנקל-שור: אני לא התבטאתי במילה "זכות".

מרים פרנקל-שור: אני אמרתי שמן הראוי שהוועדה תדון בהסתייגות.

מרים פרנקל-שור: בנוסף לכך אמרתי שהיות ולא תמיד דנים בהסתייגויות בוועדה, השארתי את הנושא לשיקול דעתו של יושב ראש הוועדה.

עסאם מח'ול: אבל מה שראוי לא נעשה כאן.

יורי שטרן: על זה תעיר בוועדת האתיקה.

טלב אלסאנע: היא לא אמרה שלא ראוי לקיים דיון.

אופיר פינס-פז: מה התקנון אומר?

יורי שטרן: היועצת המשפטית של הוועדה אמרה שאין חובה.

אופיר פינס-פז: יש חובה או אין חובה?

מרים פרנקל-שור: בינתיים שאני מחפשת, אני מציעה שיתחילו לקרוא את החוק.

מרים פרנקל-שור: בין כה בהסתייגויות דנים אחרי קריאת החוק.

יורי שטרן: אנחנו מתחילים בינתיים בקריאת החוק והצבעות.

ואסל טאהא: כל הזמן דנים בנושא הזה.

ואסל טאהא: יש לך שיקול דעת.

ואסל טאהא: אנחנו מבקשים ממך שתהיה ענייני עד הסוף מפני שזה נוגע לרבבות ילדים.

ואסל טאהא: אלה זכויות ילדים.

ואסל טאהא: תן לנו לדון בזה במליאה וגמרנו.

יורי שטרן: אני קיימתי על הנושא הזה דיונים ואף אחד לא יאשים אותי בכך שהדיונים האלה לא היו פתוחים, שלא הביאו את כל הדעות ושלא שמענו את כל ההסתייגויות.

יורי שטרן: גמרנו עם זה.

יורי שטרן: עכשיו אנחנו מצביעים.

יורי שטרן: יש פה רוב מוחלט לקואליציה.

יורי שטרן: חבל על הזמן.

יורי שטרן: אם היועצת המשפטית תמצא שזו חובה, אני אמלא את חובתי.

יורי שטרן: אם, כפי שהיא אמרה, זו לא חובה וזה ניתן לשיקול דעתי, את דעתי אמרתי.

מיכאל גורלובסקי: היועצת המשפטית כבר אמרה שזה לשיקול דעתך.

יורי שטרן: היא בודקת שוב.

יורי שטרן: בינתיים אנחנו מתחילים בקריאה ובהצבעה על החוק.

יורי שטרן: אם היועצת המשפטית תגיד שזו חובה, נגיע גם לדיון בהסתייגויות.

ג'מאל זחאלקה: נכון, התקיים דיון ארוך ונשמעו דעות.

ג'מאל זחאלקה: עכשיו מגיעים לתכלית שזו הצבעה על החוק עצמו.

ג'מאל זחאלקה: הדיונים ההם היו בעלמה, כלומר דיונים כלליים.

ג'מאל זחאלקה: לא היה דיון ספציפי בסעיפים ובהסתייגויות שלנו.

ג'מאל זחאלקה: יש לנו זכות ואני אולי אצליח לשכנע חלק מהחברים בקואליציה בסעיף אחד או שניים.

ג'מאל זחאלקה: דבר שני, אם מן הראוי לקיים דיון, אני לא מתאר לעצמי שהיושב-ראש יקיים דיון בצורה לא ראויה.

ג'מאל זחאלקה: אתה רוצה להכריז כאן: אני רוצה לקיים דיון לא ראוי.

ג'מאל זחאלקה: המילה "ראוי" לא חשובה?

יורי שטרן: אני קיימתי דיון מאוד ראוי.

יורי שטרן: גם מכם קיבלתי מחמאות שלא ציפיתי להן.

יורי שטרן: אבל עכשיו זה השלב התכליתי.

יורי שטרן: אמרתי שאני מוכן להעמיד את ההסתייגויות שלכם להצבעה.

יורי שטרן: אני לא מוכן לפתוח פה שום דיון.

יורי שטרן: אם אתם מוכנים שההסתייגויות תעלינה להצבעה בלבד, אני מוכן.

טלב אלסאנע: הרי אתה הולך למשל להצביע על סעיף 1 לחוק.

טלב אלסאנע: יש הסתייגויות לגבי סעיף 1.

טלב אלסאנע: מה יהיה, קודם תצביע על סעיף 1?

טלב אלסאנע: הרי ההסתייגויות משנות את הנוסח של הסעיף.

יורי שטרן: סעיף 1 הוא סעיף הגדרות, בבקשה.

טלב אלסאנע: אבל יש גם הסתייגויות לגבי סעיף ההגדרות.

טלב אלסאנע: איך תצביע?

יורי שטרן: אני אחזור לאותו סעיף שלגביו יש הסתייגויות.

טלב אלסאנע: תעשה עבודה כפולה.

יורי שטרן: אני אעשה עבודה כפולה.

יורי שטרן: בבקשה.

זהבה גלאון: אני יכולה לשאול שאלה?

יורי שטרן: לא, את לא חברת הוועדה.

זהבה גלאון: אני מחליפה את חברת הכנסת רומן ברונפמן.

יורי שטרן: אנחנו מתחילים בקריאת החוק.

יורי שטרן: בבקשה.

איריס סניטקוב: (קוראת את שם החוק).

טלב אלסאנע: למה אתה ממהר?

טלב אלסאנע: מה הלחץ?

טלב אלסאנע: היועצת המשפטית בודקת את העניין.

טלב אלסאנע: תן לסיים את הבדיקה שלה.

טלב אלסאנע: מה בוער?

טלב אלסאנע: לא חשוב לך לשמוע את העמדה שלה.

יורי שטרן: כשהיא תגיד לי, אני אשמיע אותה.

אחמד טיבי: אני מבקש התייעצות סיעתית.

יורי שטרן: אתה לא חבר בוועדה.

אחמד טיבי: גם אם אני לא חבר אני יכול לבקש התייעצות סיעתית.

מרים פרנקל-שור: התייעצות סיעתית היא לאחר ההצבעה.

אחמד טיבי: לאחר ההצבעה יש רוויזיה.

אחמד טיבי: אני צריך ללמד אתכם את עבודת הכנסת?

אחמד טיבי: אחרי הצבעה יש רוויזיה, לפני הצבעה יש התייעצות סיעתית.

יורי שטרן: דקה התייעצות סיעתית.

זהבה גלאון: אדוני היושב-ראש - - -

יורי שטרן: אתם בהתייעצות סיעתית.

יורי שטרן: מה אתם מדברים אתי.

יורי שטרן: תתייעצו ביניכם.

ג'מאל זחאלקה: התייעצנו וגמרנו.

יורי שטרן: גמרנו.

יורי שטרן: אנחנו חוזרים לישיבה.

אחמד טיבי: בעקבות ההתייעצות הסיעתית היא פונה אליך.

יורי שטרן: חברת הכנסת זהבה גלאון, בבקשה.

זהבה גלאון: אדוני היושב-ראש, אני אמנם לא הייתי כאן בכל הישיבות אבל אני עקבתי מקרוב ואני יודעת שניהלת ישיבות, הן היו סוערות ונתת לאנשים לדבר.

זהבה גלאון: אני חושבת, כיוון שעשית את זה באופן הזה עד עכשיו, וזה נושא באמת טעון ושנוי במחלוקת, תן לפרוצדורה, שנהוגה בכל ועדות הכנסת בנושאים שנויים במחלוקת, להתקיים.

זהבה גלאון: לפחות שלאנשים תהיה תחושה שהם הצליחו למצות את התקנון.

זהבה גלאון: אנחנו סומכים מאוד על היועצת המשפטית של הוועדה.

זהבה גלאון: לכן ביקשנו מהיועצת המשפטית של הכנסת שתיתן עכשיו חוות דעת.

אחמד טיבי: אנחנו מבקשים הפסקה של חצי שעה.

יורי שטרן: אני לא עושה הפסקה.

יורי שטרן: אני אמשיך.

ניסן סלומינסקי: לא היה דבר כזה.

ניסן סלומינסקי: את מוכנה לשפוך דם של מישהי רק כדי לתת סיפוק למישהו?

יורי שטרן: הדיונים פה היו באמת אמיתיים.

יורי שטרן: בעקבות הדיונים, למרות דעתם של נציגי הממשלה, החלטתי לשנות את ההצעה.

יורי שטרן: הכנסנו סעיף על ילדים.

יורי שטרן: החלטנו שהאישור מחדש יהיה במליאת הכנסת, הארכנו את תוקף האישור שניתן משלושה חודשים לשישה חודשים.

יורי שטרן: אני את שלי עשיתי כמיטבי.

יורי שטרן: אני בלחץ הזמן.

יורי שטרן: קיבלתי החלטה כשיקול דעת שאני לא מקיים יותר דיונים פה.

יורי שטרן: אמרתי לכם, בעלי ההסתייגויות, אתם רוצים להעלות את ההסתייגויות להצבעה בלבד, אני מוכן.

עסאם מח'ול: אי-אפשר להסביר אותם?

יורי שטרן: לא, כי הכל הוסבר.

יורי שטרן: היו פה אלף הסברים.

יורי שטרן: לכן מי שרוצה שההסתייגות שלו תעלה פה להצבעה, אני מוכן לעשות את זה.

יורי שטרן: מי שדורש דיון, לא יקבל את זה.

טלב אלסאנע: אם יש חובה לקיים דיון על ההסתייגויות, מה תעשה?

עסאם מח'ול: יש כאן חברי כנסת מהקואליציה שהם פתוחים - - -

יורי שטרן: חבר הכנסת מח'ול, אני מזהיר אותך.

יורי שטרן: הסדרנים פה.

עסאם מח'ול: תפסיק לאיים.

עסאם מח'ול: אנחנו חברי כנסת.

יורי שטרן: חברי כנסת צריכים גם לתת לוועדה לפעול.

עסאם מח'ול: אל תהפוך את הכל למערכה.

טלב אלסאנע: זו סתימת פיות.

רומן ברונפמן: היועצת המשפטית של הכנסת בדרך לפה והיא ביקשה להמתין דקה עד שהיא תגיע לישיבה.

ניסן סלומינסקי: היא ביקשה ממך להגיד את זה?

רומן ברונפמן: לא, אני ביקשתי ממנה.

ניסן סלומינסקי: אז למה אתה אומר שהיא ביקשה?

ניסן סלומינסקי: איך אתה משקר כאן בוועדה?

יורי שטרן: אנחנו ממשיכים בקריאת החוק ובהצבעה.

טלב אלסאנע: איך?

טלב אלסאנע: בלי חוות דעת?

טלב אלסאנע: איך תמשיך?

יורי שטרן: היתה חוות דעת.

יורי שטרן: היועצת המשפטית של הכנסת הגיעה.

יורי שטרן: היא תברר את השאלה יחד עם היועצת המשפטית של הוועדה.

יורי שטרן: בינתיים אנחנו ממשיכים בקריאת החוק.

טלב אלסאנע: לא.

טלב אלסאנע: מה בוער?

עסאם מח'ול: מה אתה מנסה לעשות?

עסאם מח'ול: עוד חמש דקות תחליט.

יורי שטרן: אני לא רוצה לבזבז את הזמן שלנו.

טלב אלסאנע: לא מבזבזים זמן.

טלב אלסאנע: מנצלים אותו להתייעצות.

יורי שטרן: אנחנו ממשיכים בקריאת החוק.

יורי שטרן: בבקשה.

איריס סניטקוב: (קוראת את שם החוק וסעיף 1).

ניסן סלומינסקי: אני מציע שתקראי מהכחול.

ג'מאל זחאלקה: על מה אנחנו אמורים להצביע.

יורי שטרן: היא קוראת את הסעיף הזה מחדש.

אחמד טיבי: תחלקו לנו את הצעת החוק בכחול.

איריס סניטקוב: (קוראת שוב את סעיף 1).

יורי שטרן: תודה.

יורי שטרן: עכשיו נשמע את היועצת המשפטית של הכנסת ואז נחליט.

מרים פרנקל-שור: אני מבקשת להציג את השאלה ליועצת המשפטית של הכנסת ולהגיד מה היה כאן.

מרים פרנקל-שור: הוועדה מכינה את הצעת החוק לקריאה שנייה ושלישית.

מרים פרנקל-שור: ביקשתי מכל חברי הוועדה ומי שאינו חבר הוועדה להגיש את ההסתייגויות עד לדיון היום.

מרים פרנקל-שור: הועלתה שאלה בוועדה, האם יש חובה לדון בהסתייגויות אחת לאחת ולהצביע עליהן בוועדה.

מרים פרנקל-שור: תשובתי לחברי הוועדה היתה כזאת: שמן הראוי להצביע על ההסתייגויות בוועדה, אולם השארתי לשיקול דעת יושב ראש הוועדה האם לעשות את זה בוועדה או שאני אצרף את כל ההסתייגויות, כפי שנהוג, להצעת החוק שאנחנו מניחים על שולחן הכנסת לקריאה שנייה ושלישית, ולאור כך שהיו תקדימים רבים בכנסת לנוהג הזה.

עסאם מח'ול: כאשר יש בקשה כן לדון בהן.

טלב אלסאנע: המסתייגים מבקשים לקיים דיון במליאת הוועדה.

מיכאל גורלובסקי: היושב-ראש הציע להצביע על ההסתייגויות.

יורי שטרן: אני הצעתי הצבעה ללא דיון כי אמרתי אתמול שהדיונים כבר הסתיימו.

אנה שניידר: קודם כל אנחנו צריכים לתת את הדעת מהי הסתייגות.

אנה שניידר: הסתייגות היא בעצם הצעה של חבר כנסת, במהלך דיונים של ועדה בהצעת חוק, לשנות משהו בהצעת החוק.

אנה שניידר: הוועדה, במהלך הדיונים, צריכה לתת את הדעת על ההצעה הזאת.

אנה שניידר: אם היא משתכנעת זה הופך לחלק מההצעה ועולה לקריאה שנייה ושלישית כולל אותה הצעה של אותו חבר כנסת.

אנה שניידר: אם הוועדה לא משתכנעת בנחיצותה של ההצעה הזאת, יש זכות, על פי התקנון, לחבר הכנסת לנמק את ההצעה, את אותה הסתייגות במשך חמש דקת במליאה.

אנה שניידר: אם מליאת הכנסת מקבלת את עמדתו, המליאה היא זאת שבעצם כוללת את ההצעה בתוך נוסח החוק כשהוא מתקבל בקריאה שלישית.

אנה שניידר: זה בעצם מה שצריך להיות וכך אני הייתי שמחה מאוד אם הדברים היו מתנהלים בצורה כזאת.

אנה שניידר: אבל אנחנו יודעים שישנם תקדימים רבים מאוד שהסתייגויות לא נדונות בוועדות, בעיקר בוועדת הכספים.

טלב אלסאנע: יש מיליון הסתייגויות.

טלב אלסאנע: זה שונה.

טלב אלסאנע: שם משנים סעיף ושקל יורד.

זהבה גלאון: מדובר פה בהסתייגויות מהותיות, לא שקל פה ושקל שם.

ניסן סלומינסקי: כשדיברו עליהם כבר חמש פעמים.

אחמד טיבי: לא דיברו אף פעם.

אנה שניידר: כאשר מדובר בהסתייגויות רבות, צריך לעשות הבחנה בין הסתייגות מהותית ובין הסתייגות שהיא מה שאנחנו קוראים הסתייגות לצורכי דיון.

אנה שניידר: כאשר מדובר בהסתייגות מהותית, בוועדות שבהן אני מעורבת אני מבקשת מהיושב-ראש לדון בה ולהצביע עליה.

אנה שניידר: אני יודעת שיש תקדימים שגם הדבר הזה לא נעשה כי יושב ראש הוועדה יכול לשקול את שיקוליו.

טלב אלסאנע: בהסכמת המסתייג.

אנה שניידר: אם שואלים אותי, כאשר מדובר על הסתייגות מהותית, צריכה להיות עליה הצבעה בוועדה.

אנה שניידר: אבל אני לא אמרתי ואני גם לא מכירה מצב שאם לא הצביעו על הסתייגות בוועדה, זה פוסל את החוק מלעלות לקריאה שנייה ושלישית.

אחמד טיבי: לא טענו את זה.

אנה שניידר: אם ההסתייגות היא משהו שבא לשנות את הצעת החוק, צריכים לדון על זה.

יורי שטרן: חברי הכנסת, שמענו את דעת של היועצת המשפטית של הכנסת.

יורי שטרן: לפי שיקול דעתי אני מחליט לא לדון בהסתייגויות.

טלב אלסאנע: מה זה?

טלב אלסאנע: הרי אתה תעביר למליאת הכנסת חוק אחר.

טלב אלסאנע: אם ההסתייגות משנה את החוק, אתה מעביר לדיון חוק שלא עבר בקריאה ראשונה בוועדה.

טלב אלסאנע: אין דבר כזה.

טלב אלסאנע: אתה יכול לקיים דיון לבד, דיון לא חוקי.

טלב אלסאנע: אנחנו עומדים על קיום דיון בהסתייגויות שלנו.

אחמד טיבי: אתם לא מתביישים.

יורי שטרן: אמרתי שאני מוכן להצביע על ההסתייגויות.

ניסן סלומינסקי: דיון היה כבר.

טלב אלסאנע: אתה מעלה על דעתך שתהיה הסתייגות שתשנה את החוק בלי לקיים דיון?

אחמד טיבי: אני מבקש ממך להתפטר.

אחמד טיבי: אתה לא ראוי לנהל את דיוני הוועדה.

אחמד טיבי: אתה דורס ברגל גסה את עבודת הכנסת.

אברהם פורז: רבותיי, אני לא מדבר בצעקות.

אברהם פורז: אם אתם מוכנים לשבת בשקט, אני מוכן לדבר.

אחמד טיבי: תמשוך את ההצעה וזהו.

אברהם פורז: לא אמשוך.

אברהם פורז: קודם כל, אני רוצה לומר לכם את עמדתי.

אברהם פורז: צריך לשמוע כל הצעה ולהצביע עליה בלי דיון כי נגמר הדיון.

אברהם פורז: אני נמצא פה מ-1988 ואני מכיר את התקנון הכי טוב שיכול להיות.

אברהם פורז: המילה הסתייגות מטעה כי בשלב הזה היא עוד לא הסתייגות.

אברהם פורז: היא הסתייגות אם היא לא זוכה לרוב.

אברהם פורז: מותר לכל אחד מכם להציע שבמקום תושב האזור יהיה תושב רק ג'נין.

אברהם פורז: במקום עזה יהיה רק רפיח.

אברהם פורז: מאחר שהדיון נגמר - - -

אחמד טיבי: מה זה דיון נגמר?

אחמד טיבי: יש תהליך הצבעה.

טלב אלסאנע: לא היה דיון בסעיפי החוק.

עסאם מח'ול: היה דיון כללי.

עסאם מח'ול: לא דנו בהסתייגויות.

עסאם מח'ול: אנחנו רוצים להסביר אותן בדיון הזה.

עסאם מח'ול: יש לנו זכות להסביר אותן.

אברהם פורז: אפשר לפוצץ ישיבה של ועדת הכנסת.

אחמד טיבי: אנחנו מבקשים דיון, לא לפוצץ.

אברהם פורז: אנחנו עלולים לגרום פה לדבר שאתם לא רוצים בו, שוועדה של הכנסת לא מסוגלת להצביע בנחת, לא משנה מה דעתך על החוק ומותר לך להצביע נגדו.

אברהם פורז: אסור ליצור מצב שבו ישיבת הוועדה מתפוצצת כי היא לא יכולה לנהל דיון סביר.

אברהם פורז: אני לא הייתי פה אתמול עד סוף היום.

אברהם פורז: היושב ראש טוען שנאמרו כל הדברים.

אברהם פורז: הרי באיזשהו מקום יש גבול לכמה אפשר להסביר.

אברהם פורז: יש שלב שבו רק מצביעים.

אברהם פורז: אתה יכול עכשיו להגיד: זאת הצעתי, תצביע עליה.

אברהם פורז: לדעתי הוא חייב להצביע על כל ההצעות.

יורי שטרן: הצעתי את זה.

אברהם פורז: אתם יודעים שיש פה יחסי כוחות די ברורים.

אברהם פורז: בסדר, תציעו את ההצעות שלכם, תהיה הצבעה על הצעה הצעה.

אברהם פורז: מה שלא מתקבל, עובר למליאה.

אברהם פורז: אל תפוצצו ישיבה של ועדת הכנסת, זה חבל.

אחמד טיבי: אדוני היושב-ראש, השר פנה אלי.

אחמד טיבי: אני אולי פחות ותיק ממך בעבודת הכנסת אבל השתתפתי בעבודה של ועדות רבות שבהן היושב-ראש מנהל את הדיון.

אחמד טיבי: אתמול היושב-ראש ניהל דיון ענייני ואני אפילו העברתי לו פתק באופן אישי שבו אמרתי לו שהוא ניהל דיון ענייני לקראת סוף הישיבה ושמע דעה של אגודות, של עמותות, של בני משפחות.

אחמד טיבי: לאחר מכן מתחיל הליך ההצבעה, כמו שאתה היית עושה כיושב-ראש ועדת הכלכלה.

אחמד טיבי: הליך ההצבעה הוא בדיוק כפי שאמרה היועצת המשפטית של הכנסת, שיש צורך לשמוע את ההסתייגויות של חבר הכנסת המסתייג--

אברהם פורז: לא את ההנמקה.

אחמד טיבי: --לדון בהן ולהצביע.

אחמד טיבי: אנחנו לא רוצים לפוצץ את הישיבה.

אחמד טיבי: אנחנו יודעים מה יחסי הכוחות.

אחמד טיבי: אנחנו יודעים שבסופו של דבר יש רוב לקואליציה, אבל אנחנו רוצים הליך תקין.

יורי שטרן: לחברי הכנסת המציעים את ההסתייגויות: אני אומר את דעתי והיא לא תשתנה כי שמעתי כבר שתי יועצות משפטיות.

יורי שטרן: אני מוכן, וזה באמת מן הראוי, מול כל הצעה שכתובה פה להביא להצבעה גם הצעה שלכם.

אחמד טיבי: לא.

אחמד טיבי: אני רוצה לשכנע את חברי הוועדה.

אחמד טיבי: זה הרציונל מאחורי ההסתייגויות.

אברהם פורז: יש כמה דרכים לטפל בחוק.

אברהם פורז: יש אפשרות שעל כל סעיף מדברים ומצביעים בסופו.

אברהם פורז: יש אפשרות אחרת, שאומרים לחברי הכנסת: עכשיו כולכם תעירו על כל הסעיפים, כל מה שיש לכם להגיד ובסוף יש הצבעות.

אחמד טיבי: זה לא נעשה.

ג'מאל זחאלקה: היה דיון כללי.

אהוד יתום: בחייך.

אברהם פורז: אני מציע ליושב-ראש הוועדה, הוא לא חייב, הוא מנהל פה את העניינים לא אני.

אברהם פורז: אם אתם חושבים שכל אחד מכם רוצה לדבר עוד כמה דקות על כל אחד מהסעיפים ולהגיד מה אתה חושב על הסעיפים, הייתי נותן את זכות הדיבור ובתום העניין רק הצבעות מרוכזות, סעיף הצבעה, סעיף הצבעה.

ניסן סלומינסקי: אני רוצה לשאול את היועצת המשפטית ואני מבקש שכולכם תשמעו.

ניסן סלומינסקי: היה דיון של עשר שעות וכל מה שאפשר לומר ולהעלות על הדעת על הסעיפים - - -

אחמד טיבי: להעלות על הדעת שלך.

אהוד יתום: גם שלך.

ניסן סלומינסקי: הכל נאמר והיושב ראש עשה מעל ומעבר ולפנים משורת הדין.

ניסן סלומינסקי: הוא נתן לכולם לדבר.

ניסן סלומינסקי: עכשיו מתחילה ההצבעה.

ניסן סלומינסקי: האם גם עכשיו זה נקרא שצריכים לנמק את ההסתייגויות או שהכל כבר נומק ועכשיו מי שרוצה להציע הצעה אחרת, הוא יעמיד אותה להצבעה?

אנה שניידר: אני לא הייתי בדיון, אני גם לא יודעת על מה החוק בכלל.

אנה שניידר: אני לא טיפלתי בזה.

אנה שניידר: לכן אני לא יכולה לענות האם הדיון מוצה או לא מוצה.

אנה שניידר: זה נושא שהוא בעצם נושא עובדתי.

אנה שניידר: לצערי אני לא יכולה לענות.

ניסן סלומינסקי: מי יכול לענות, היושב-ראש?

אנה שניידר: היושב-ראש בתוקף סמכותו כיושב-ראש הוועדה הוא יכול להגיד שלדעתו הדיון מוצה.

אנה שניידר: אבל יכול להיות שחבר כנסת יגיד: יש לי עוד משהו חשוב להגיד.

ניסן סלומינסקי: יש לזה סוף?

מיכאל גורלובסקי: יש שיקול דעת ליושב-ראש.

מיכאל גורלובסקי: זאת אומרת שבסוף יש ליושב-ראש שיקול דעת.

מיכאל גורלובסקי: אחרת, הדיונים לא ייגמרו לעולם.

אנה שניידר: כאשר מוצה הדיון, הסמכות של היושב-ראש לומר זאת.

יורי שטרן: מבחינתי הדיון מוצה.

טלב אלסאנע: הרי דבר ידוע לכולנו שכל חוק צריך לעבור שלוש קריאות ולקיים דיון במסגרת שלוש קריאות גם בוועדה וגם במליאה.

טלב אלסאנע: מה שקורה כאן הוא שיש לנו הסתייגויות.

טלב אלסאנע: יכול להיות שהסתייגות תתקבל והיא תהיה חלק מהחוק אבל היא לא תעבור דיון בקריאה ראשונה במליאת הכנסת והיא לא תעבור דיון בקריאה שנייה ושלישית בוועדת הכנסת.

טלב אלסאנע: הדבר הזה לא סביר לחלוטין.

טלב אלסאנע: הסתייגויות חייבות לעבור דיון במליאת הכנסת.

אברהם פורז: בשלב זה זאת הצעה.

טלב אלסאנע: זה ברור.

טלב אלסאנע: אבל כל הצעת חוק חייבת לעבור שלוש קריאות.

טלב אלסאנע: עכשיו אנחנו מעבירים את ההסתייגויות האלה למליאת הכנסת לדיון לקראת קריאה שנייה ושלישית והן לא יעברו דיון כאן בוועדה לקראת קריאה שנייה ושלישית.

טלב אלסאנע: לכן הדבר הזה לא סביר גם מבחינה קונסטיטוציונית.

יורי שטרן: אני הולך ממש לקראתכם.

יורי שטרן: דיברה היועצת המשפטית ואתם דיברתם על ההפרדה והבדלה בין התיקונים המהותיים לבין אלה שהם יותר פרוצדורליים לזכות הדיבור וכו'.

יורי שטרן: אני נותן לכל חבר כנסת שמסתייג שלוש דקות לנמק את אותן ההסתייגויות שהוא חושב שהן מהותיות.

טלב אלסאנע: שלוש דקות לגבי כל סעיף.

יורי שטרן: לא.

יורי שטרן: שלוש דקות לכל אחד שרוצה לנמק את כלל ההסתייגויות.

טלב אלסאנע: אין אפשרות.

יורי שטרן: מי שרוצה לנמק, מוזמן.

טלב אלסאנע: הנוהל לא תקין, לא חוקי.

טלב אלסאנע: גם החוק פגום וגם האישור שלו פגום.

טלב אלסאנע: שאבי דיכטר יחוקק את החוק.

טלב אלסאנע: למה מביאים את זה לכנסת?

טלב אלסאנע: הוא יושב בשב"כ, יאשר חוקים וזה מה שיהיה.

יורי שטרן: אני הייתי מוכן לתת לכם את זכות הדיבור והייתי מוכן להעמיד את כל ההסתייגויות להצבעה.

אחמד טיבי: שלוש דקות על כל ההסתייגויות.

אחמד טיבי: מה זה?

טלב אלסאנע: שר הפנים רוצה להכשיר את השרץ הזה.

יורי שטרן: לא ניצלתם שום הצעה שנתתי לכם.

אחמד טיבי: למה לא לתת לנו הזדמנות?

אחמד טיבי: אם יש חוק צער בעלי חיים בצפון תל-אביב, חוק להגנה על כלבים בצפון תל-אביב, ננמק את ההצעות של הסעיפים לגבי הכלבים.

אחמד טיבי: אתה מרשה לנו?

טלב אלסאנע: אפילו ברוסיה לא היו מאשרים חוק בצורה כזאת.

אחמד טיבי: אתה צריך להתפטר מתפקידך.

אחמד טיבי: (חברי הכנסת מסיעות בל"ד, חד"ש, רע"ם, עבודה-מימד ומרצ יוצאים מאולם הישיבות)

יורי שטרן: שוב, אני מזכיר לכולם.

יורי שטרן: נתתי הזדמנות להעלות את כל ההצעות להצבעה.

יורי שטרן: הצעתי שתהיה הנמקה קצרה.

יורי שטרן: חברי הכנסת לא קיבלו זאת.

יורי שטרן: אני מביא את סעיף ההגדרות להצבעה כמו שהוא מופיע בחוברת הכחולה.

מרים פרנקל-שור: כולם חברי הוועדה.

אהוד יתום: חבר הכנסת יחיאל חזן מחליף את חבר הכנסת אלי אפללו.

אהוד יתום: חבר-הכנסת יגאל יאסינוב מחליף את חבר הכנסת רוני בריזון.

אהוד יתום: חבר הכנסת בריילובסקי מחליף את חבר הכנסת חמי דורון.

יורי שטרן: מי בעד סעיף 1 - ההגדרות?

יורי שטרן: מי נגד?

יורי שטרן: הצבעה בעד סעיף 1 – 8 נגד – אין נמנעים – אין סעיף 1 נתקבל

יורי שטרן: 8 בעד, אין מתנגדים ואין נמנעים.

איריס סניטקוב: (קוראת סעיף 2).

יורי שטרן: מי בעד סעיף 2?

יורי שטרן: מי נגד?

יורי שטרן: הצבעה בעד סעיף 2 – 8 נגד – אין נמנעים –אין סעיף 2 נתקבל.

יורי שטרן: 8 בעד, אין מתנגדים, אין נמנעים.

איריס סניטקוב: (קוראת סעיף 3(1) ).

יורי שטרן: בסעיף 3 היו שני תיקונים.

יורי שטרן: תיקון אחד, הארכנו משלושה חודשים לשישה חודשים.

יורי שטרן: התיקון השני, הכנסנו את סעיף הילד שמשמעותו אם יש הורה אחד שהוא תושב ישראל, אזרח ישראל, הילד באופן אוטומטי אזרח.

יורי שטרן: אם הוא תושב מזרח ירושלים וחי אתו ילד, החוק בגרסה הקודמת היה הופך במצבים מסוימים את הילד לבלתי חוקי.

ניסן סלומינסקי: כתוב שהשר רשאי, לא חייב לעשות.

דני גבע: ראש השירות סבור שהתיקון לחוק המקורי לא פותר את הבעיה הביטחונית שהוא דיבר עליה.

דני גבע: הפרצה שעליה מדובר פה, שמאפשרים להכניס את אותה קבוצה שאנחנו מדברים עליה, דהיינו ילדים שמקבלים בסופו של דבר אחמ"ש אינו פותר את הבעיה.

דני גבע: אני חושב שבמצגת שהוצגה אתמול, הוצג במיוחד עניין דור שני של מפגעים.

יורי שטרן: אולי לא נכנסתם לעומק התיקון.

יורי שטרן: התיקון מדבר רק על אלה שהשר לא יפריד אותם.

יורי שטרן: זאת אומרת, אלה שכבר מתגוררים בשטחי ישראל, על פי רוב זה במזרח ירושלים, ואינם רשומים.

יורי שטרן: רוב הילדים האלה רשומים כי מקבלים קצבת ביטוח לאומי.

יורי שטרן: אלה מקרים די מעטים.

יורי שטרן: זאת אומרת, מי שחי ברמאללה לא נפריד אותו מההורה שאתו הוא חי ברמאללה.

יורי שטרן: מי שנמצא אצלנו, השר רשאי להחליט שהוא נותן לו אישור זמנו או שהות כמו שכתוב פה.

יורי שטרן: ביקשתי ממשרד ראש הממשלה להתייחס לתיקונים האלה אתמול בלילה והם אישרו לי אותם.

אברהם פורז: מר מזוז, זה ברור שילד שוהה כדין וההורה שלו שוהה כדין?

מני מזוז: לא.

מני מזוז: הדוגמה הקלאסית היא אשה ממזרח ירושלים שנישאה לפלסטיני תושב רמאללה ונניח שאחרי שנה הוא נהרג או גירש אותה והיא חוזרת לירושלים, היא זכאית לחזור לירושלים היא לא צריכה אישור של אף אחד, ועל כתפיה יש ילד בן שנה.

מני מזוז: הילד הזה, כיוון שהוא נולד ברמאללה כשבני הזוג גרו ברמאללה, נרשם במרשם התושבים בשטחים או לא נרשם - - -

אברהם פורז: אבל האם ברור שההורים צריכים להיות פרודים?

מני מזוז: אני נותן קודם את הדוגמה האופיינית.

מני מזוז: אם האם חוזרת לישראל, והיא זכאית לחזור כי היא תושבת קבע, במצב כזה אם לא יתנו לילד או לתינוק לחזור איתה בעצם המשמעות היא להפריד את הילד או את התינוק מאמו.

מני מזוז: המצב הזה הוא גם המצב הכי נקי, סטרילי כי אין גם אבא.

מני מזוז: יכול להיות מצב הפוך ואז בא לידי ביטוי שיקול הדעת.

מני מזוז: כלומר, אם האב הוא תושב מזרח ירושלים ואשתו היא פלסטינית מרמאללה ונולד לו ילד והילד בן שנה.

מני מזוז: זה לא המצב שנדרשת בו החלטה של שר הפנים לצורך מניעת הפרדה, כי ההנחה היא שהילד הקטן הזה נשאר עם האמא שלו ברמאללה.

אברהם פורז: ואם האבא רוצה אותו?

מני מזוז: אם האבא רוצה אז יתחיל הליך של החזקת ילדים וכו'.

מני מזוז: לכן זה עניין של שיקול דעת.

מני מזוז: זה לא טכני.

מני מזוז: כלומר, ההנחה היא שבאותם מצבים שמבחינה טבעית הומניטרית ברור שהילד צריך להיות עם ההורה, שלהורה יש זכות כדין להיות בישראל ואילו הילד, כדי לקבל את הזכות הזאת, צריך לקבל אשרה, מעין איחוד משפחות.

אברהם פורז: ומה יהיה כשהילד יגיע לגיל 12?

אברהם פורז: אחרי גיל 12 זה לא חל, הוא לא יכול לבוא?

מני מזוז: אם זה ילד גדול אנחנו אומרים: זה לא עניין של הפרדה בין האמא לילד, הוא ישאר עם האבא.

יורי שטרן: במצבים כאלה כשמדובר בתינוקות, מדינת ישראל לא תבייש את עצמה בהפרדות האלה או בשליחת שוטרים לקחת את הילד החוצה.

מני מזוז: ההנחה שלנו היא שבכל מקרה לא יפרידו.

מני מזוז: העניין הוא רק אם אנחנו נותנים לזה לגיטימיות ובכל זאת החוק יהיה יותר הומני או שלא ניתן לזה לגיטימיות ובפועל זה יקרה.

מני מזוז: אף אחד לא יקח ילד בן שנתיים ויפריד אותו מאמא שלו בין אם זה חוקי או לא חוקי.

מני מזוז: זה ברור.

אברהם פורז: האם מה שכתוב פה שולל את סמכותו של שר הפנים במקרים בעייתיים הומניים אחרים או יש סעיף שפותר את הבעיה?

אברהם פורז: יש מקרים שלא חושבים עליהם.

מני מזוז: יש סעיף 3(2).

אברהם פורז: האם החוק כפי שיגיע בסוף יאפשר בכל זאת לשר הפנים במקרים מיוחדים יוצאי דופן איזשהו פתח?

מני מזוז: יש שני מפלטים.

מני מזוז: אחד, ההוראה שאפשר לתת היתרים זמניים לכל מטרה, אפילו למטרת עבודה, טיפול רפואי וכו' שזה מוגבל בזמן.

מרים פרנקל-שור: שר הפנים שואל האם בתום שישה חודשים ניתן להאריך את התקופה?

מרים פרנקל-שור: התשובה היא מאוד פשוטה.

מני מזוז: התשובה היא לא פשוטה אבל אני מרשה לעצמי לתת אותה בכל זאת.

מני מזוז: אפשרות אחת היא בתוך המנגנון של היתרים עד שישה חודשים.

מני מזוז: האפשרות השנייה היא סעיף 3(2).

מני מזוז: מעבר לדברים קונקרטיים כתוב שזה מעניינה של המדינה.

מני מזוז: כלומר, מי שיחליט אם זה מעניינה של המדינה, יהיה שר הפנים.

מני מזוז: המקרים הקלאסיים, נתתי אתמול דוגמה אם השגריר האמריקאי או נשיא ארצות הברית יבקש מראש הממשלה כמחווה הומניטרית לאשר 500 אחמ"שים או הבן של פלוני, אבל זה אינטרס של המדינה.

אברהם פורז: לכאורה, זה למטרות עבודה וטיפול רפואי נקודה.

מני מזוז: לא.

מני מזוז: למטרה זמנית אחרת.

מרים פרנקל-שור: אבל עד שישה חודשים.

אברהם פורז: האם ברור שהשישה חודשים ניתנים להארכה?

מרים פרנקל-שור: זה לא ברור.

מני מזוז: אנחנו מדברים על שישה חודשים מתוך שנה.

יורי שטרן: הממשלה הביאה לנו את החוק.

יורי שטרן: לכן, כבוד השר, כל מה שלא היה ברור לך בחוק, היית יכול לשאול אותם בזמן.

יורי שטרן: כעת השאלות יכולות להיות רק לתיקונים שהצענו אתמול.

יורי שטרן: אם יש הבהרות או שאלות לגבי התוספת הזאת, בבקשה.

יורי שטרן: אין, אני מביא להצבעה.

אברהם פורז: מר מזוז, הפרשנות שלך שניתן להאריך לעוד שישה חודשים או לא?

מני מזוז: השישה חודשים הם בתוך תקופת שנה אחת.

מני מזוז: אם ניתן להאריך בלי הגבלה, זאת הדרך לעקוף את כל החוק.

אברהם פורז: האם אפשר: "ובנסיבות מיוחדות שישה חודשים הארכה אחת?

מרים פרנקל-שור: זה לא יעלה על חודש לתקופות מצטברות.

מיכאל גורלובסקי: אני מבקש להעמיד להצבעה גם את הגרסה המקורית של משרד ראש הממשלה.

יורי שטרן: בסדר.

אברהם פורז: אני לא רוצה להיתקל במצבים בלתי אפשריים.

יורי שטרן: בסעיף הזה יש שתי הצעות.

יורי שטרן: ההצעה המקורית שכתובה בחוברת הכחולה - - -

מרים פרנקל-שור: אני חושבת שחבר הכנסת גורלובסקי מתייחס רק לשיקול הדעת.

מרים פרנקל-שור: הוא לא מתייחס לשישה החודשים.

מרים פרנקל-שור: לשישה החודשים היתה פה הסכמה של הממשלה.

מרים פרנקל-שור: אני התכוונתי לכך שהגרסה המקורית פשוט יותר מוצאת חן בעיניי.

יורי שטרן: לסעיף 3(1) אני מעמיד להצבעה את הגרסה שסוכמה עם הממשלה ואת הגרסה המקורית שגם אותה הממשלה הציעה.

יורי שטרן: מי בעד הגרסה הנוכחית שכוללת שישה חודשים ועם התיקון לגבי ילדים?

יורי שטרן: הצבעה בעד סעיף 3(1) עם התיקונים עד שישה חודשים ולגבי הילדים – 7 בעד הגרסה הנוכחית – 1 נמנעים – אין סעיף 3(1) עם התיקונים עד שישה חודשים ולגבי הילדים נתקבלה.

איריס סניטקוב: (קוראת סעיף 3(2).

יורי שטרן: מי בעד סעיף 3(2)?

יורי שטרן: מי נגד?

יורי שטרן: הצבעה בעד סעיף 3(2) – 8 נגד – אין נמנעים – אין סעיף 3(2) נתקבל.

יורי שטרן: 8 בעד, אין נגד, אין נמנעים.

יורי שטרן: סעיף 3(2) התקבל.

אברהם פורז: אגב, לדעתי המילים צריכות להיות: "שר הפנים רשאי להעניק" ולא "רשאי שר הפנים".

אברהם פורז: צריך לתקן את זה.

יורי שטרן: זה לאקדמיה.

איריס סניטקוב: (קוראת סעיף 4(1) ).

יורי שטרן: מי בעד?

יורי שטרן: מי נגד?

יורי שטרן: הצבעה בעד סעיף 4(1) – 8 נגד – אין נמנעים – אין סעיף 4(1) נתקבל.

יורי שטרן: 8 בעד, אין נגד, אין נמנעים.

יורי שטרן: סעיף 4(1) נתקבל.

איריס סניטקוב: (קוראת סעיף 4(2) ).

יורי שטרן: מי בעד?

יורי שטרן: מי נגד?

יורי שטרן: הצבעה בעד סעיף 4(2) – 8 נגד – אין נמנעים- אין סעיף 4(2) נתקבל.

יורי שטרן: 8 בעד, אין נגד, אין נמנעים.

יורי שטרן: סעיף 4(2) נתקבל.

יורי שטרן: הסעיף האחרון הוא סעיף 6 שצריך לתקן אותו לסעיף 5.

יורי שטרן: פה יש שתי גרסאות.

יורי שטרן: הגרסה המקורית שהיתה בחוברת הכחולה, והגרסה החדשה שהציעה אתמול היועצת המשפטית של הוועדה.

יורי שטרן: משרד ראש הממשלה הסכים לכך.

יורי שטרן: נקרא את שתי הגרסאות.

איריס סניטקוב: הגרסה הכחולה.

איריס סניטקוב: "5.

איריס סניטקוב: חוק זה יעמוד בתוקפו עד תום שנה מיום פרסומו, ואולם רשאית הממשלה, באישור ועדת הפנים ואיכות הסביבה של הכנסת, להאריך בצו את תוקפו מעת לעת, לתקופה שלא תעלה בכל פעם על שנה אחת בלבד".

איריס סניטקוב: הגרסה המקורית "5.

איריס סניטקוב: חוק זה יעמוד בתוקפו עד תום שנה מיום פרסומו".

מני מזוז: לא זאת הגרסה.

מני מזוז: ההצעה שעלתה אתמול ולפי מיטב הבנתי הועלתה למשרד ראש הממשלה היתה במקום שהארכת התוקף של החוק לשנה נוספת תהיה באישור ועדת הפנים, היא תהיה באישור מליאת הכנסת.

מני מזוז: כלומר, בהצבעה במליאה ולא בהצבעה בוועדה.

מני מזוז: אבל אנחנו מתנגדים להשמיט את מנגנון ההארכה.

מרים פרנקל-שור: בסדר, אין לי בעיה.

אברהם פורז: עדיף שהארכת חוקים תהיה במליאה.

מרים פרנקל-שור: עמדתי שההארכה תהיה במליאה.

מרים פרנקל-שור: אנחנו ננסח את זה אחר-כך.

יורי שטרן: יש פה שתי אפשרויות.

יורי שטרן: במליאה בלבד או במליאה בכל שלוש הקריאות.

מני מזוז: לא, לא.

מני מזוז: שלוש קריאות זה חוק אחר.

אברהם פורז: זה כמו הארכת תקנות שעת חירום.

מרים פרנקל-שור: מה זה שעת חירום?

מני מזוז: לפי חוק יסוד: הכנסת, ההחלטה על הארכת תקופת מצב החירום היא בהצבעה במליאה.

מני מזוז: נניח החלטה על רציפות של חוק, זה נעשה בהצבעה במליאה.

יורי שטרן: יש פרוצדורה של אישור בהצבעה במליאה בלבד ללא דיונים בקריאות?

מרים פרנקל-שור: יש פרוצדורה על דבר מאוד מאוד ייחודי, הכרזה על מצב חירום.

מרים פרנקל-שור: כל החוקים מלבד אחד שאדוני ביקש ממני שאני אבדוק, כל החוקים, כל הוראות השעה בנושא מילואים, בנושא חשמל, כל הנושאים הרגישים והלא רגישים, במיוחד כשמדובר בחוק רגיש, צריך ללכת לדעתי בדרך רגילה, הצעת חוק שתעבור בשלוש קריאות.

מרים פרנקל-שור: אני חושבת שמקרה פרטני שקרה היום לא צריך להשפיע על חברי הכנסת להחליט איך יהיה מנגנון החוק.

מרים פרנקל-שור: אתה אמרת שהנושא הוא כל כך רגיש והתנגדת לכל כך הרבה תיקונים.

מרים פרנקל-שור: אני חושבת שמנגנון הארכה חייב להיות כמו כל הוראת שעה שמגיעה לאישור מליאת הכנסת.

מני מזוז: אני לא מכיר את המושג מנגנון הארכה בשלוש קריאות.

מני מזוז: שלוש קריאות זה חוק חדש.

מני מזוז: אם מדובר על שלוש קריאות, אני לא צריך את הסעיף הזה כאן.

מני מזוז: אני יכול לעשות חוק חדש, איזה חוק שאנחנו רוצים ליזום.

מרים פרנקל-שור: אתה צריך לקבוע לכמה זמן הוא יעמוד.

מני מזוז: בעינינו יש שתי אפשרויות.

מני מזוז: אנחנו מתנגדים להגדיל את החוק הזה לשנה כי אנחנו לא יודעים מה יהיה בתום שנה.

מני מזוז: יכול להיות, חלילה, שהאינתיפאדה תתפרץ בתום שנה ויהיה צורך בחוק הזה עוד יותר מאשר היום.

מני מזוז: לכן ההוראה היא לשנה, אבל להשאיר מנגנון לבחון את ההארכה שלה.

מני מזוז: המנגנון שהצענו זה באישור הוועדה הזאת שאישרה את החוק הזה.

מני מזוז: אם הממשלה, לקראת תום השנה, תחשוב שהיא רוצה להאריך, היא תפנה לוועדה, יהיה פה דיון והוועדה תחליט על הארכה כן או לא ובכמה זמן, עד לשנה, לא יותר משנה.

מיכאל גורלובסקי: האם זה עובר למליאה בשלוש קריאות?

מני מזוז: אני הסכמתי שבמקום שההצבעה על בקשת הממשלה להאריך את זה לשנה תהיה בוועדה, זה יבוא למליאה בהצבעה אחת.

אברהם פורז: יש בחקיקה מקרים שבהם הממשלה יכולה להאריך את תקופת תוקפו של חוק גם בלי הכנסת.

אברהם פורז: אני מציע ללכת לפי ההצעה שהציע מר מזוז.

אברהם פורז: זה צריך להיות: הממשלה באישור הכנסת רשאית להאריך תוקפו של החוק.

מיכאל גורלובסקי: בהצבעה אחת.

אברהם פורז: בהצבעה אחת במליאה.

אברהם פורז: זה דומה מאוד להארכת תקנות שעת חירום, כי החוק הזה הוא כולו חוק לשעת חירום.

דני גבע: שלא תהיה אי-הבנה בנושא הזה, באישור הכנסת זה לא יהיה בשלוש קריאות.

יורי שטרן: יש שלוש הצעות, אני חוזר עליהן.

יורי שטרן: ההצעה המקורית היא שהאישור הוא רק בוועדה.

יורי שטרן: ההצעה השנייה של היועצת המשפטית היא שלא יירשם פה מנגנון ההארכה, שהממשלה תביא חוק חדש.

יורי שטרן: ההצעה השלישית של שר הפנים והמשנה ליועץ המשפטי של הממשלה היא אישור במליאת הכנסת.

יורי שטרן: מי בעד ההצעה הראשונה שהאישור הוא רק בוועדה?

יורי שטרן: הצבעה בעד ההצעה – אין נגד – 7 נמנעים – 1 ההצעה שהארכת תוקפו של החוק תהיה באישור הוועדה לא נתקבלה.

יורי שטרן: אין בעד 7 נגד, 1 נמנע.

יורי שטרן: ההצעה לא התקבלה.

יורי שטרן: מי בעד הגרסה שהממשלה תביא את זה כחוק חדש?

יורי שטרן: הצבעה בעד ההצעה – אין נגד – 7 נמנעים – 1 ההצעה שהממשלה תביא את הארכת תוקפו של החוק כחוק חדש לא נתקבלה.

יורי שטרן: אין בעד, 7 נגד, 1 נמנע.

יורי שטרן: ההצעה לא התקבלה.

יורי שטרן: מי בעד ההצעה השלישית שהיא אישור במליאת הכנסת?

יורי שטרן: הצבעה בעד ההצעה – 8 נגד – אין נמנעים – אין ההצעה שהממשלה תביא לאישור מליאת הכנסת הארכת תוקפו של החוק נתקבלה.

יורי שטרן: 8 בעד, אין נגד, אין נמנעים.

יורי שטרן: ההצעה התקבלה.

אהוד יתום: אני אומנם רק ארבעה חודשים בכנסת אבל השתתפתי בהרבה מאוד ישיבות, בהרבה מאוד ועדות.

אהוד יתום: אדוני היושב-ראש, אני רוצה לחזק אותך.

אהוד יתום: אתה היית דמוקרט גדול.

אהוד יתום: נתת לאנשים לדבר.

אחמד טיבי: אני מבקש רוויזיה.

אהוד יתום: סליחה, אני מדבר עכשיו.

יורי שטרן: אתה לא השתתפת בהצבעה, איך אתה מבקש רוויזיה?

אהוד יתום: אדוני היושב-ראש, אני רוצה לומר לך, עשית את זה בסבלנות רבה, עשית את זה באורך רוח, עשית את זה באומץ, ואני מברך אותך על כך.

לאה נס: כולנו שותפים לברכה.

ניסן סלומינסקי: וגם מברכים את השר.

אחמד טיבי: אני מבקש רוויזיה.

יורי שטרן: אני לא חייב לעשות רוויזיה.

יורי שטרן: אני רוצה להודות לכולכם.

יורי שטרן: ישיבה זו נעולה.